**Príloha č. 1**

**Opis predmetu zákazky**

**Názov zákazky:** **Upratovacie služby v expozitúre Žilina,** ktorá sa zadáva v rámci dynamického nákupného systému „Poskytovanie upratovacích služieb**“.**

**Predmetom zákazky je**: poskytovanie upratovacích a čistiacich služieb vnútorných priestorov objektu verejného obstarávateľa – Národná banka Slovenska, expozitúra Žilina, Antona Bernoláka 74, 010 01 Žilina.

Technologické vybavenie v celom rozsahu, ako napríklad upratovacie vozíky pre triedenie odpadového plastu a papiera, zmesového odpadu a bioodpadu, mopy, návleky na mopy, vysávače, vedierka, handričky a pod., si zabezpečuje poskytovateľ.

Čistiace a dezinfekčné prostriedky a hygienický materiál v celom rozsahu, ako napríklad toaletný papier, mydlo, papierové utierky, hygienické vrecká, vrecia do košov, čistiace prostriedky na umývanie podláh, čistiace prostriedky na umývanie a čistenie sociálnych zariadení, čistiace prostriedky na umývanie okien, prostriedky na ošetrenie kože, čistiace prostriedky na nerez, zabezpečuje poskytovateľ.

Poskytovateľ je povinný si zabezpečiť na plnenie predmetu zmluvy všetky potrebné čistiace prostriedky, stroje, prístroje, hygienický materiál, zariadenia a mechanické prostriedky na vlastné náklady tzn. musí ich mať započítané v cene predmetu zmluvy.

Objednávateľ neposkytuje vyššie uvedený hygienický materiál. Hygienický materiál do sociálnych zariadení bude dopĺňaný podľa potreby tak, aby nevznikla situácia nedostatku hygienického materiálu v sociálnych zariadeniach. Vrecká do košov budú vymieňané podľa potreby tak, aby tieto boli vždy použiteľné.

Všetky čistiace prostriedky a technologické zariadenia použité na vykonávanie upratovacích služieb musia byť zdravotne nezávadné a v súlade s príslušnými právnym predpismi upravujúcimi certifikáciu a preukazovanie zhody výrobkov.

**Počet zamestnancov v budove** objektu verejného obstarávateľa – Národná banka Slovenska, expozitúra Žilina, Antona Bernoláka 74, 010 01 Žilina je 19 osôb.

**Rozsah upratovania:**

**Celková upratovaná plocha v 2 podlažnej budove a prístavbe je 1 167 m2.**

**Celková plocha vonkajších priestorov je 958 m2.**

**Časť 1. Upratovanie a čistenie kancelárskych priestorov:**

Upratovanie a čistenie kancelárskych priestorov bude zabezpečované v pracovných dňoch od pondelka do štvrtka v čase od 12:00 do 15:00 hod., v piatok od 12:00 do 14:45 hod., s dennou, týždennou, mesačnou, polročnou a ročnou intenzitou.

* 1. ***Chodby, vestibuly, schodiská, výťahy***:

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **chodby, vestibuly, schodiská** | **koberec** | **Dlažba/PVC** |
| Prízemie | 145,00 | 0,00 | 145,00 |
| 1. NP | 54,50 | 0,00 | 54,50 |
| **SPOLU v m2** | **199,50** | **0,00** | **199,50** |

* 1. ***Kancelárie, zasadačky, pokladničná zóna:***

*Výmery a špecifikácia upratovaných plôch:*

Ide o celkovú podlahovú plochu, nie je zohľadnené zastavanie vstavaným nábytkom.

|  |  |  |  |
| --- | --- | --- | --- |
|  | **Kancelárie, zasadačky, pokladničná zóna** | **koberec** | **dlažba/PVC** |
| Prízemie | 229,80 | 62,80 | 167,00 |
| 1. NP | 71,00 | 71,00 | 0,00 |
| **SPOLU v m2** | **300,80** | **133,80** | **167,00** |

* 1. ***Sociálne zariadenia***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sociálne zariadenia** | **koberec** | **keramika/PVC** |
| Prízemie | 47,00 | 0,00 | 47,00 |
| 1. NP | 4,40 | 0,00 | 4,40 |
| **SPOLU v m2** | **51,40** | **0,00** | **51,40** |

* 1. ***Kuchynky***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Kuchynky**  | **koberec** | **keramika/PVC** |
| Prízemie | 12,00 | 0,00 | 12,00 |
| 1.NP | 3,00 | 0,00 | 3,00 |
| **SPOLU v m2** | **15,00** | **0,00** | **15,00** |

R**ozsah plnenia: 5 x týždenne (pracovné dni)**

* vyprázdnenie a udržiavanie čistoty odpadkových a separačných košov a skartovacích prístrojov, výmena igelitových vriec podľa potreby, v prípade krabíc je potrebné ich rozloženie, transport smetia do určených kontajnerov v objekte objednávateľa
* utieranie prachu zo všetkých dostupných plôch stolov a pultov podľa potreby na vlhko alebo na sucho
* umývanie podláh a podľa potreby leštenie podláh haly a schodiska (390 m2)
* čistenie presklených vchodových dverí a presklených dverí v hale ( 3 ks)
* dezinfekcia dotykových plôch, kľučiek, madiel, podávacích zariadení - 4 ks, nábytku, pultov vo vstupnej hale a  v miestnostiach pre klientov – 2 ks
* dopĺňanie hygienického materiálu: tekutá pena, toaletný papier, hygienické vrecká, papierové utierky a rolky, vrecká do košov a skartovacích prístrojov\*
* čistenie sociálnych zariadení – WC misy, pisoáre, umývadlá vrátane spodnej časti sanity, vodovodné batérie, leštenie zrkadiel, umývanie podlahy (51,40 m2)
* čistenie nečistôt z povrchu dverí a keramických obkladov

**Rozsah plnenia: 1 x týždenne – v dni podľa dohody**

* čistenie a dezinfekcia 3 kuchyniek– nerezový drez a odkladací priestor, vodovodné batérie,

 dvierka chladničiek 2 ks a kuchynských liniek 17 ks, zásuviek kuchynských liniek 4 ks,

* dezinfekcia sociálnych zariadení a čistenie keramických obkladov v oblasti umývadiel
* vysávanie kobercov – 134 m2
* umývanie ochranného náteru v čakárni klientov – 26 m2
* udržovanie (zametanie, čistenie, umývanie) vstupnej časti exteriéru do 1 m pred budovou
* utieranie prachu vo výške do 1,5 m – nábytok, stoličky, parapety, police, vypínače, mikrovlnné rúry, chladničky, kopírovacie a skartovacie stroje, hygienické dávkovače

**Rozsah plnenia: 1 x mesačne – v dni podľa dohody**

* utieranie prachu z menej dostupných miest nad 1,5 m a odstraňovanie pavučín, nábytok a parapetné dosky navlhko
* čistenie spodných častí stoličiek
* umývanie odpadkových košov na separovaný odpad – 7 ks
* celkové umytie keramických obkladov vo WC, kuchynkách a 2 sprchových kútoch
* umytie kľučiek na dverách

**Rozsah plnenia: 2 x ročne**

* tepovanie kobercov – 134 m2
* čistenie monitorovacej chodby – 27 m2
* čistenie a vysávanie radiátorov a ochranných líšt zvonku aj zvnútra v 2 miestnostiach na spracovanie peňazí a dotačnom boxe
* umývanie a leštenie zábradlia na schodisku
* strojové čistenie a umývanie prístupovej plochy, schodov, stĺpov, nádoby na odpad a kvety a stojana na bicykle pred budovou
* čistenie stropných svetiel – 140 ks
* čistenie nábytku - 51 ks a jeho ošetrenie doporučeným prípravkom
* utieranie prachu na dverách a zárubniach na vlhko

**Rozsah plnenia: 1 x ročne**

* čistenie a ošetrenie kožených sedačiek – 4 ks (2x dvojsedačka a 2x kreslo) a kožených stoličiek – 20 ks
* tepovanie čalúnených stoličiek –39 ks
* čistenie a vysávanie radiátorov a ochranných líšt zvonku aj zvnútra v celom objekte (okrem 2 miestností na spracovanie peňazí a dotačného boxu)
* generálne vyčistenie podláh (PVC a betón) a ich impregnácia, leštenie alebo iné ošetrenie – 200 m2
* umytie dverí a zárubní v celom objekte (okrem presklených)
* umytie odpadkových košov v celom objekte (okrem separačných)

\*Dodávanie a dopĺňanie sociálnych zariadení hygienickým materiálom:

- tekutá pena s vôňou ovocia alebo citrusov do dávkovačov CWS

- toaletný papier – priemer kotúča max do 14 cm, šírka max do 11 cm, do zásobníkov CWS

- hygienické vrecká – rozmer 8 cm x 12,5 cm (25 cm ) do zásobníkov CWS

- papierové utierky na ruky – jednovrstvové, skladané „ Z“, biele, rozmery 24 cm x 10,5 cm

 (21cm) do zásobníkov CWS Best Paper

- papierové rolky – kód 286, do zásobníkov CWS Best Paper Roll 212

- vrecká do košov – 18 l - rozmery 40 x 47 cm, 50 l - rozmery 60 x 70 cm

- vrecká do skartovacích prístrojov – 32 l, 60 l, 120 l

**Časť 2. Umývanie okien a presklených výplní**

Umývanie okien a presklených výplní bude zabezpečované v dňoch podľa dohody a uskutoční sa v konkrétnom termíne s  polročnou a ročnou frekvenciou.

Technologické vybavenie ako napríklad vedierka, handričky, stierky, rebríky a pod. si zabezpečuje poskytovateľ.

Čistiace a dezinfekčné prostriedky si zabezpečuje poskytovateľ.

***2.1 Umývanie okien, lamiel a presklených stien***

*Frekvencia a špecifikácia požadovaných služieb:*

**Rozsah plnenia: 2 x ročne (prvý pracovný deň v mesiaci máj a október príslušného roka)**

* umytie a vysušenie okien, ochranných lamiel – 54 ks dĺžky 440 cm, šírky 20 cm a presklených stien

Celková plocha okien a sklenených plôch - 226 m2.

Plocha v m2 predstavuje obojstranné umytie bez potreby použitia horolezeckej techniky.

***2.2 Umývanie svetlíkov na streche***

*Frekvencia a špecifikácia požadovaných služieb:*

**Rozsah plnenia: 1 x ročne (prvý pracovný deň v mesiaci apríl a september príslušného roka)**

* obojstranné umytie a vyleštenie svetlíkov – 15 ks

Svetlíky sú dostupné zo strechy, nie je potrebná horolezecká technika.

**Časť 3. Sklady, technické miestnosti**

Upratovanie sa bude realizovať za prítomnosti poverenej osoby verejného obstarávateľa, ktorý dané miestnosti sprístupní.

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sklady, technické miestnosti** | **dlažba** | **PVC** |
| Prízemie | 395,50 | 395,50 | 0,00 |
| 1. NP | 35,00 | 0,00 | 35,00 |
| Prístavba  | 170,00 | 170,00 |  |
| **SPOLU v m2** | **430,50** | **395,50** | **35,00** |

***3.1 Upratovanie technologických priestorov a dotačného boxu***

*Frekvencia a špecifikácia požadovaných služieb:*

**Rozsah plnenia: 1 x týždenne**

* zametanie a umývanie dotačného boxu a betónovej rampy - 114 m2
* umývanie predtrezoru, skladu CO a príslušného WC

**Rozsah plnenia: 1 x mesačne**

* umývanie technologických priestorov – sklad, údržbárska dielňa, kotolňa, vzduchotechnika, elektrorozvodňa, serverovňa, archív a priestor určený vedúcou expozitúry – 242 m2

**Rozsah plnenia: 2 x ročne**

* čistenie (podľa potreby aj strojové) a odstránenie pavučín v dotačnom boxe a prístavbe

**Rozsah plnenia: 1 x ročne**

* umývanie 2 brán v dotačných boxoch
* umývanie podláh v technologických priestoroch – náhradný zdroj a trafostanica – 27 m2

***3.2 Údržba exteriérových priestorov***

*Frekvencia a špecifikácia požadovaných služieb:*

**Rozsah plnenia: 2 x mesačne**

* údržba chodníkov, vyprázdňovanie odpadkového koša, zametanie priestoru pred vchodom do budovy a schodov, parkoviska – 349 m2, údržba krovín, stromov a trávnatých plôch – kosenie, ničenie burín a machov, opadané lístie, podľa potreby polievanie – 609 m2.

**Rozsah plnenia: podľa potreby (v prípade sneženia, bez vyžiadania)**

* zimná údržba v dobe od októbra do marca: čistenie chodníka v zmysle príslušných VZN mesta Žilina, odstránenie snehu a zľadovatených plôch z chodníkov, schodov, parkovísk a voľných plôch, posyp – 349 m2, vyprázdňovanie odpadkového koša

Techniku ani posypový materiál neuskladňujeme.